Lav et referat af nedenstående tekst:

Tekst:
Lyden af søm, der bliver hamret i træ, fylder onsdag morgen ved Gjøl Kirke. På kirkegården er elever fra 5. og 6. klasse på Gjøl Skole nemlig mødt op for at hjælpe naturen. Første opgave er at lave fuglekasser, så fuglene har et sted at ruge æg tæt ved kirken. - Det er sjovt at få lov til at hamre søm i, så det bliver til en kasse, fuglene kan bruge. Vi kan alle sammen gøre noget, siger Bertram Kristensen, der går i 5. klasse. - Det er rart, at man kan hjælpe naturen, siger Astrid Ravn Christensen, der går i 6. klasse. Eleverne skal i samarbejde med kirken og frivillige i løbet af onsdagen være med til at fremme biodiversiteten, så både dyr og insekter kan leve godt i området. Udover fuglekasser, skal eleverne også plante blomster og faunastriber, sætter fuglebad op og lære om bier og deres vigtige roller i naturen. - Jeg synes det er ret flot, når der er mange fugle og bier, som flyver rundt, siger Bertram Kristensen, mens Astrid Ravn Christensen fortsætter: - Og så er det jo også flot med planterne. De nye tiltag skal ikke kun lokke flere dyr og insekter til – det skal også gøre kirkegården til et sted, hvor byens borgere har lyst til at komme forbi og kigge på naturen. - Jeg er fuldstændig overbevist om, at vi er nødt til at begynde at passe på vores verden. Vi skal virkelig tænke os om, hvordan vi bruger verdens ressourcer. Og det her er lige som at så et frø hos børnene, håber jeg, siger Pia Bejlegaard, der er graver i Gjøl Kirke.

Referat:
Eleverne fra 5. og 6. klasse på Gjøl Skole arbejdede onsdag for at hjælpe naturen.